**2. pielikums**

Cenu aptaujai “Ceļa zīmju izvietošana un uzturēšana Talsu pilsētā 2025. gadā ”,

identifikācijas Nr. TNPz 2025/11

**Tehniskā specifikācija**

1. **Pasūtītājs:** Talsu novada pašvaldības Talsu pilsētas pārvalde.
2. **Izpildītājs:** Uzņēmējs, kurš apņemas sniegt pakalpojumus saskaņā ar šo Tehnisko specifikāciju, Līgumu un normatīvajiem aktiem.
3. **Pakalpojumu mērķis:** nodrošināt ceļa zīmju izvietošanu un uzturēšanu Talsu pilsētā
4. **Pasūtītājam nepieciešamie Pakalpojumi (pēc pieprasījuma):**

Izpildītājs apņemas nodrošināt ceļa zīmju izvietošanu un uzturēšanu Talsu pilsētā 2025.gadā.

**Vispārīgās prasības:**

* 1. Izpildītājam jānodrošina, ka līguma izpildes laikā Izpildītājs ievēros Latvijas Republikā spēkā esošo darba drošības, darba aizsardzības, vides aizsardzības valsts ugunsdrošības un citus noteikumus, kas attiecas uz Pakalpojuma izpildes kārtību un kvalitāti.
	2. Izpildītājam Pakalpojuma cenā jāiekļauj visas izmaksas, visi valsts un pašvaldības noteiktie nodokļi, nodevas un citas izmaksas, kas var rasties Izpildītājam saistībā ar Līguma izpildi.
	3. Parakstot Finanšu piedāvājumu Izpildītājs apliecina, ka piedāvātajā cenā ir ietvertas visas iespējamās izmaksas, kas saistītas ar Pakalpojuma sniegšanu un līguma izpildi, t.sk. transportēšana, iespējamie sadārdzinājumi un citi riski. Visā Līguma darbības laikā šajā Tehniskajā specifikācijā minētie Pakalpojumi jānodrošina par cenām, kas nav lielākas par Finanšu piedāvājumā norādītajām. Iespējamā inflācija, nodokļu vai minimālās darba algas pieaugums, tirgus apstākļu maiņa nevar būt par pamatu cenas paaugstināšanai, Izpildītājam ir jāprognozē tirgus situācija gatavojot šo Finanšu piedāvājumu.
	4. Darbi tiek pieņemti parakstot nodošanas -pieņemšanas aktu.
	5. Samaksa tiek veikta tikai pēc elektroniska rēķina iesniegšanas uz Pasūtītāja e-adresi: <https://www.latvija.lv/lv/Eaddress/write?address=_DEFAULT@40900016884>
1. **Darbu izpildes periods un līguma termiņš:** 01.04.2025.-31.12.2025., vai līdz **9999,99** EUR bez EUR summas sasniegšanai atkarībā, kurš iestāsies pirmais.
2. **Pakalpojuma izpildes prasības:**
	1. Nodrošināt ceļa zīmes un vertikālā apzīmējuma atrašanos paredzētā vietā un stāvoklī atbilstoši standartu LVS 77- 1,2,3 un LVS 85 prasībām.
	2. Stacionārās ceļa zīmes (vertikālie apzīmējumi) stiprināmas pie metāla caurules – vismaz ∅60mm un vismaz 2,5mm biezums. Metāla caurulei jābūt cinkotai, nodrošinot standarta LVS EN 12899-1 „Vertikāli nostiprinātas stacionāras ceļa zīmes. 1. daļa: Stacionāras ceļa zīmes.“ punktā 5.3.5. Korozijizturība SP1 vai SP2 klasei noteiktās prasības.
	3. Cinkota metāla caurule – vismaz ∅60mm un vismaz 2,5mm biezums, Cinkotas metāla caurules garums: - Darbam „3.2.1.1.1. metāla stabs ceļazīmei” > 2,50 m; - Darbam „3.2.1.1.2. metāla stabs vertikālajam apzīmējumam” < 2,50 m.
	4. Nomainot vai no jauna uzstādot stiprinājuma stabus, to atrašanās vietai un garumiem jābūt tādiem, lai piestiprinātās ceļa zīmes (vertikālie apzīmējumi), vai vairāku zīmju novietojums, atbilstu LVS 77-1,2,3 un LVS 85 prasībām. Vertikālos apzīmējumus Nr. 905, 906, 907 uzstādīt 0,3 - 0,6 m augstumā virs brauktuves virsmas. Tos atļauts lietot kopā ceļa zīmēm Nr. 410, 411 un 412.
	5. Cinkota metāla cauruļu stiprinājuma veidi gruntī var būt šādi:
		1. ar cinkota metāla čaulas 0,8 līdz 0,9 m ievibrēšanas dziļumu gruntī (šo paņēmienu nav ieteicams pielietot no jauna būvētās ceļa zemes klātnes nogāzēs, nenoturīgās gruntīs un tamlīdzīgās vietās),
		2. nostiprinot stabu gruntī ar betonu 0,3 m, Ø 0,3 m vai ar urbumu ≥ 0,15 m minimāli 0,80 m dziļumā, stabam jābūt enkurojumam, kam jānodrošina cauruli pret pagriešanos stiprinājumā un izraušanu no tā.
	6. Caurules no augšpuses, aiztaisot ar uzgali, jānodrošina pret atmosfēras nokrišņu iekļūšanu tajās.
	7. Ceļa zīmes (vertikālā apzīmējuma) stabam jābūt vertikālam. Nav pieļaujama tā pagriešana ap asi vai noliekšana no vertikālā stāvokļa.
	8. Ceļa zīmju (vertikālo apzīmējumu) stabu stiprinājumam gruntī jābūt tādam, lai visos gada laikos tas nodrošinātu noturību no vēja un mehāniskas iedarbības.
	9. Ceļa zīmes vai vertikālā apzīmējuma malām jāatbilst prasībām, kādas noteiktas LVS EN 12899-1 E2 klasei (aizsargājošas, mala, štancēta, profilēta, presēta vai nosegta ar gala profilu) vai E3 klasei (aizsargājošas, aizsardzību nodrošina stiprinājuma konstrukcija).
	10. Pamatnes aizmugurei, izņemot alumīnija pamatni, jābūt krāsotai pelēkā krāsā.
	11. Talsu pilsētbūvniecības pieminekļa un tā aizsardzības zonā pielietot mazāko ceļa zīmju izmēru, atbilstoši LVS 77 standartam;
		1. Metāla caurule ceļazīmju stiprināšanai jābūt krāsotai melnai tonis – RAL9004 MATT (ar pulverkrāsošanas metodi vai ekvivalentu krāsošanas metodi, kas nodrošinātu maksimālu krāsojuma kvalitāti un ilgmūžību āra apstākļos);
		2. Ceļa zīmes nepieciešamajiem stiprinājumiem jābūt krāsotiem melnā krāsā – tonis RAL9004 MATT.
		3. Ceļa zīmes uzstādīšanu saskaņot ar Talsu pilsētas arhitektu.
	12. Zīmju ražotājam jābūt kvalitātes vadības sistēmai, kas sertificēta par atbilstošu standartam LVS EN ISO 9001 prasībām.
	13. Veikt nelielus ceļa zīmju restaurācijas darbus vai pagaidu ceļa zīmju virsmu atjaunošanu.
	14. Ceļa zīmju uzstādīšanu nosaka Pasūtītājs.